ఆ పాటలో ఎలాంటి వివాదాస్పద పదాలను వాడలేదు: మంగ్లీ వివరణ
21-07-2021 Wed 17:56
వివాదాస్పదంగా మారిన మంగ్లీ బోనాల పాట
మోతెవరి అనే పదంపై విమర్శలు
లిరిక్ మార్చి పాటను విడుదల చేస్తున్నామన్న మంగ్లీ
టాలీవుడ్ గాయని మంగ్లీ రూపొందించిన బోనాల పాటపై వివాదం నెలకొంది. తన అఫీషియల్ యూట్యూబ్ ఛానల్ లో ఈ నెల 11న మంగ్లీ బోనాల పాటను విడుదల చేసింది. ఈ పాటలో ఉపయోగించిన కొన్ని పదాలపై విమర్శలు ఎదురవుతున్నాయి. ఈ పాటపై హిందూ సంఘాలు, బీజేపీ కార్యకర్తలు కూడా ఆగ్రహం వ్యక్తం చేయడంతో మంగ్లీ ఇబ్బందుల్లో పడిపోయింది. బీజేపీ కార్యకర్తలు మంగ్లీపై ఏకంగా కేసు కూడా పెట్టారు.
ఈ నేపథ్యంలో మంగ్లీ స్పందిస్తూ తాను ఎలాంటి వివాదాస్పద పదాలను వాడలేదని చెప్పింది. తెలంగాణలో గ్రామ దేవతల ఒగ్గు కథలు, బైండ్లోల కొలువులు ఇలా రకరకాల ఆచారాలు ఉన్నాయని తెలిపింది. భక్తిలో కూడా వైరి భక్తి, మూఢ భక్తి అని వివిధ రకాలు ఉన్నాయని చెప్పింది. వీటన్నింటి నేపథ్యంలోనే ఈ పాటను రూపొందించామని తెలిపింది. ముఖ్యంగా ఈ పాటలో ఉపయోగించిన 'మోతెవరి' అనే పదంపై విమర్శలు వస్తుండటంతో ఈ లిరిక్స్ లో మార్పులు చేసి కొత్త పాటను రిలీజ్ చేస్తున్నామని మంగ్లీ చెప్పింది.
80 ఏళ్ల వయసున్న రచయిత రామస్వామి గారు 25 ఏళ్ల క్రితం ఈ పాటను రచించారని మంగ్లీ తెలిపింది. మోతెవరి అంటే గ్రామ పెద్ద అని అర్థమని... ఈ అర్థంతోనే పాట సాగుతుందని చెప్పింది. అయితే కాలక్రమంలో ఆ పదం వ్యతిరేకపదంగా వాడుకలోకి వచ్చిందని... యాసను వివాదం చేయడం ద్వారా ఆయనను కించపరిచే ప్రయత్నం చేయవద్దని కోరింది.
aa paatalo elanti vivaadaaspada padaalanu vaadaledu: manglee vivarana
21-07-2021 Wed 17:56
vivaadaaspadamgaa maarina manglee bonala paata
motevari ane padampai vimarsalu
liric marchi paatanu vidudala chestunnamanna manglee
tollivood gaayani manglee roopondinchina bonala paatapai vivaadam nelakondi. tana afficial utube chaanal loo ee nela 11na manglee bonala paatanu vidudala chesindi. ee paatalo upayoginchina konni padaalapai vimarsalu eduravutunnaayi. ee paatapai hindu sanghaalu, bgfa kaaryakartalu kuudaa aagraham vyaktam cheyadamtho manglee ibbandullo padipoyindi. bgfa kaaryakartalu mangleepai ekamgaa kesu kuudaa pettaaru.
ee nepathyamlo manglee spandistuu taanu elanti vivaadaaspada padaalanu vaadaledani cheppindi. telamgaanalo grama devatala oggu kathalu, baindlola koluvulu ilaa rakarakaala aachaaraalu unnaayani telipindi. bhaktilo kuudaa vairi bhakti, moodha bhakti ani vividha rakalu unnaayani cheppindi. veetanninti nepathyamlone ee paatanu roopondinchaamani telipindi. mukhyamgaa ee paatalo upayoginchina 'motevari' ane padampai vimarsalu vastundatamto ee lirics loo maarpulu chesi kotta paatanu rillees chestunnamani manglee cheppindi.
80 ella vayasunna rachayita ramaswamy gaaru 25 ella kritam ee paatanu rachinchaarani manglee telipindi. motevari ante grama pedda ani ardhamani... ee ardhamthone paata saagutundani cheppindi. ayithe kaalakramamlo aa padam vyatirekapadamgaa vaadukaloki vachindani... yasanu vivaadam cheyadam dwara aayananu kinchapariche prayatnam cheyavaddani korindi.